Miss World 1958

Ang Miss World 1958 ay ang ikawalong edisyon ng Miss World pageant, na ginanap sa Lyceum Ballroom, Londres, Reyno Unido noong 13 Oktubre 1958.

Pagkatapos ng kompetisyon, kinoronahan ni Marita Lindahl ng Pinlandiya si Penelope Coelen ng Timog Aprika bilang Miss World 1958. Ito ang kauna-unahang tagumpay ng Timog Aprika sa kasaysayan ng kompetisyon. Nagtapos bilang first runner-up si Claudine Auger ng Pransiya, habang nagtapos bilang second runner-up si Vinnie Ingemann ng Dinamarka.

Mga kandidata mula sa dalawampung bansa at teritoryo ang lumahok sa kompetisyong ito. Pinangunahan ni Eric Morley ang kompetisyon.

 Kasaysayan 

 Pagpili ng mga kalahok 
Ang mga kalahok mula sa dalawampung mga bansa at teritoryo ay napili upang lumahok sa kompetisyon. Tatlong kandidata ang nailuklok upang kumatawan sa kanilang bansa/teritoryo matapos maging runner-up sa kanilang pambansang kompetisyon, o napili sa isang casting process.

 Mga pagpalit 
Nakatakdang lumahok sa edisyong ito si Miss Belgium 1958 Michele Gouthals upang kumatawan sa kaniyang bansa. Gayunpaman, hindi ito nakasali sa kompetisyon dahil pinili muli ng Miss Belgium si Miss Belgium 1957 Jeanne Chandelle upang kumatawan sa Belhika dahil nagkaroon ito ng Asian Flu sa kasagsagan ng Miss World 1957 at nagpakita na lamang ito sa araw ng koronasyon.

 Mga unang pagsali, pagbalik, at pag-urong 
Lumahok sa unang pagkakataon ang bansang Brasil, at bumalik ang mga bansang Noruwega na huling sumali noong 1953 at Turkiya na huling sumali noong 1956. 

Hindi sumali ang mga bansang Australya, Austrya, Ehipto, Gana, Lupangyelo, Luksemburgo, Pinlandiya, at Tunisya sa edisyong ito. Dapat sanang sasali si Hanni Ehrenstrasser ng Austrya, subalit hindi na ito maaaring sumali dahil nanalo na ito bilang Miss Europe 1958. Papalitan sana siya ni Elisabeth Schübel-Auer, ngunit hindi na ito nakasali dahil kakulangan sa preparasyon. Hindi nakasali sina Leila Saas ng Ehipto at Janet Ohene-Agyei Boateng ng Gana dahil sa kakulangan sa badyet. Hindi nakasali sina Hjördís Sigurvinsdóttir ng Lupangyelo, Lydie Schmit ng Luksemburgo, Pirkko Mannola ng Pinlandiya, at Denise Orlando ng Tunisya dahil sa hindi isiniwalay na dahilan.

Dapat sanang sasali si Krystyna Zylówna ng Polonya, subalit hindi ito pinayagan ng kaniyang pamahalaan.

Mga resulta

 Mga pagkakalagay 
 Pagkakalagay Kandidata Miss World 1958  Timog Aprika – Penelope Coelen 1st runner-up  Pransiya – Claudine Auger 2nd runner-up  Dinamarka – Vinnie Ingemann 3rd runner-up  Suwesya – Harriet Margareta Wågström 4th runner-up  Olanda – Lucienne Struve 5th runner-up  Reyno Unido – Eileen Sheridan

 Kompetisyon 

 Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semi-finalist sa edisyong ito ay ibaba sa anim mula sa pito noong nakaraang edisyon. Ang anim na semifinalist ay napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competiton.

 Komite sa pagpili 

 Charles Jacobs – Litratistang Amerikano
 Oscar Santa María – Politikong Brasilenyo
 Cynthia Oberholzer – Modelong Timog-Aprikana
 David Cowan Dobson – Pintor na taga-Eskosya
 Barbara Goalen – Modelong Inglesa
 Charles Eade – editor at miyembro ng Council of the British Commonwealth Press Union
 Taina Elisabeth Elg – Amerikanong aktres
 Stirling Moss – Formula One racing driver na Ingles
 Princess Shakuntala Sharma – Taga-disenyong Pakistani
 Claude Berr – miyembro ng komite ng Miss Europe

Mga kandidata
Dalawampung kandidata ang lumahok para sa titulo.
 Bansa/Teritoryo Kandidata Edad Bayan  Belhika Jeanne Chandelle 19 –  Beneswela Ida Margarita Pieri 18 Carúpano  Brasil Sônia Maria Campos 20 Recife  Dinamarka Vinnie Ingemann 18 Copenhague  Estados Unidos Nancy Anne Corcoran 23 Washington, D.C.  Gresya Mary Panoutospoulou 19 Atenas  Hapon Hisako Okuse 23 Saitama  Irlanda Susan Riddell 17 Londonderry  Israel Rachel Shafrir 19 Tel-Abib  Italya Elisabetta Velinsky 18 Roma  Kanada Marilyn Keddie 21 Flin Flon  Kanlurang Alemanya Dagmar Herner 20 Baviera  Maruekos Jocelyne Lambin 21 Rabat  Noruwega Åse Qjeldvik 19 Oslo  Olanda Lucienne Struve 19 Rotterdam  Pransiya Claudine Auger 17 Paris  Reyno Unido Eileen Sheridan 22 Walton-on-Thames  Suwesya Harriet Margareta Wågström 20 Estokolmo  Timog Aprika Penelope Coelen 18 Durban  Turkiya Sunay Uslu 18 Istanbul

Mga tala

Mga sanggunian

Panlabas na kawing

 Opisyal na website

Kategorya:1958
Kategorya:Miss World